钦定古今图书集成/明伦汇编/官常典/第128卷 > 《皇祐二年特授颜惟孜等各司士参军制》
## 钦定古今图书集成/明伦汇编/官常典/第128卷 > 《皇祐二年特授颜惟孜等各司士参军制》

宋仁宗

朕每览《唐史》，至天宝、兴元间，杲卿、真卿兄弟陷死，慨
然想见其人。今其裔孙流落江表，朕甚悯焉，俾掾州
藩，且赋以禄。夫忠义之后有以褒录者，其将以风天
下守节之士也。可特授惟孜将仕郎、处州司士参军，
授似贤守台州司士参军。